Tor Aspengren

Tor Aspengren (1. helmikuuta 1917 Oslo – 23. kesäkuuta 2004 Oslo) oli norjalainen ammattiyhdistysjohtaja, joka toimi Landsorganisasjonenin puheenjohtajana vuosina 1969–1977. Hän työskenteli nuoruudessaan oslolaisessa naulatehtaassa ja eteni Norjan rauta- ja metallityöläisten liiton puheenjohtajaksi vuonna 1958. Aspengren oli mukana myös Norjan työväenpuolueen keskushallituksessa ja Norsk Arbeiderpressen hallituksen puheenjohtaja vuosina 1965–1981. Hän johti niin ikään komiteaa, jonka esityksestä työntekijät saivat lakisääteisen edustuksen osakeyhtiöiden hallintoelimissä.

Lähteet

Aiheesta muualla

Norjalaiset ammattiyhdistysjohtajat
Vuonna 1917 syntyneet
Vuonna 2004 kuolleet